Public procurement notice: Contract Notice
Published: 2022-07-25
Buyer: Kecskemét Megyei Jogú Város Önkormányzata
Country: HU
Contract type: Works
Procedure: Open procedure
CPV classification: 45210000: Building construction work | 45300000 | 45453100
Submission deadline: 2022-08-23
Award criteria: The most economic tender

Technical requirements: „Vállalkozási szerződések energetikai korszerűsítési munkák elvégzésére a TOP-6.5.1-19-KE1-2020-00001 azonosítószámú, „Önkormányzati épületek energetikai korszerűsítése Kecskeméten” című projekt keretében IV.”
Ajánlatkérő a közbeszerzésekről szóló 2015. évi CXLIII. törvény (a továbbiakban: „Kbt.”), valamint az elektronikus közbeszerzés részletes szabályairól szóló 424/2017. (XII. 19.) Korm. rendelet (a továbbiakban: EKRr) rendelkezései alapján, az Elektronikus Közbeszerzési Rendszer (a továbbiakban: EKR) igénybevételével jár el.
Ajánlatkérő felhívja a gazdasági szereplők figyelmét, hogy az eljárást eredménytelenné nyilváníthatja, ha valamely meghatározott, ellenőrzési körén kívül eső, bizonytalan jövőbeli esemény az ajánlattételi határidő lejártát követően következik be.
Kecskemét Megyei Jogú Város Önkormányzata a Projekt többletköltségeinek biztosítására vonatkozóan benyújtott támogatási igénnyel rendelkezik. A szerződés hatálybalépésének feltétele a hivatkozott többlettámogatási igény elfogadásáról szóló döntést követően a támogatási szerződés módosítása, illetve a projekt többlettámogatására vonatkozó támogatói okirat kiadása, vagy ezek hiányában a Projekt egyéb forrásból történő finanszírozásáról szóló önkormányzati döntés meghozatala.
Az építési beruházás a 6000 Kecskemét, Lánchíd utca 16. (Hrsz.: 3791/59) szám alatt található emeletes, 1183 m2 alapterületű lapostetős óvoda épület energiahatékonysági fejlesztését tartalmazza, külső határoló szerkezeteinek korszerűsítését, napelemes rendszer telepítését és projektarányos akadálymentesítését tartalmazza. A fejlesztés fő elemei:
Az épületen tartószerkezetet érintő munka jellemzően nem történik, de az akadálymentes WC bejáratát szélesíteni, alapterületét pedig növelni kell, emiatt új acél nyíláskiváltó beépítésére is sor kerül.
Válaszfalakat érintő munka jellemzően nem történik. Kivételt képez az újonnan kialakítandó mozgássérült WC, ahol meglévő válaszfalak bontása és új válaszfal építése történik, kerámia válaszfallapból.
A felújítás során a fellazult homlokzatvakolatot le kell verni. A vakolatleverések helyén durva alapvakolatot kell készíteni.
Az akadálymentes WC kialakítása során a válaszfal bontások helyén szintén vakolatjavítás történik, az új nyílásáthidaláson és válaszfalazáson pedig simított belső vakolatot kell készíteni.
Padlószerkezetet érintő építészeti beavatkozás jellemzően nem történik, kivéve az új akadálymentes WC kialakításánál szükséges mértékben, ahol az aljzatot a szennyvízcsatorna fektetése, illetve több helyiség összenyitása miatt teljes felületen fel kell bontani és helyre kell állítani. A talajnedvesség elleni szigetelést a teljes felületen el kell készíteni 1 rtg. modifikált bitumenes szigetelő lemezzel.
Az emeleti teraszok padlószerkezetét kompletten el kell bontani és új padlószerkezetet kell készíteni.
A felújítás során burkolatcsere jellemzően nem történik, kivéve az új akadálymentes WC kialakításánál szükséges mértékben, ahol greslap padló és csempe falburkolattal készül.
A külső bejárati ajtóknál a padlóburkolat pótlása, a konyha esetében pedig csempe falburkolat pótlása szükséges.
A meglévő salakbeton rétegre építve új hőszigetelés és 1,5 mm vastag lágy PVC szigetelés készül, fóliabádog szegéllyel.
Az új homlokzati ablakok, illetve ajtók műanyag szerkezetek, kívül-belül fehér felülettel, min. 5 kamrás kivitelben, 3 rétegű hőszigetelő üvegezéssel készülnek.

Eligibility requirements: A közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló Kr. 1. § (1) bekezdése szerint: Az ajánlattevőnek az ajánlatában a Kbt. Második Része szerint lefolytatott közbeszerzési eljárásban ajánlatának benyújtásakor a II. Fejezetnek megfelelően, az egységes európai közbeszerzési dokumentum benyújtásával kell előzetesen igazolnia, hogy nem tartozik a Kbt. 62. § (1) és (2) bekezdésének hatálya alá. A Kr. 15. § (1) bekezdésének megfelelően az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot köteles benyújtani a Kbt. 62. § (1) és (2) bekezdésében foglalt kizáró okok hiányának igazolása érdekében. Az alkalmasság igazolásában részt vevő alvállalkozó tekintetében az egységes európai közbeszerzési dokumentum benyújtásával az ajánlattevő eleget tesz a Kbt. 67. § (4) bekezdése szerinti nyilatkozati kötelezettségének. Ajánlatkérő felhívja a figyelmet a Kr. 1. § (7) bekezdésére, amely alapján a kizáró okokra és alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásban foglalt tény, illetve adat tartalma valós. Az ajánlatkérő - ellenkező bizonyításáig - az adat valóságtartalmát az ajánlattevő erre vonatkozó külön nyilatkozata nélkül vélelmezi. Ajánlatkérő felhívja a tisztelt ajánlattevők figyelmét, hogy a Kr. 2. § (1) bekezdés b) pontja és a (4) bekezdés rendelkezései alapján a Kbt. 62. § (1) bekezdés a) pont ag) alpontjában, illetve e), f), k) és l) pontjában említett kizáró okokat az egységes európai közbeszerzési dokumentum III. részének „D” szakaszában kell feltüntetni. Az ajánlattevőknek az alkalmazandó szabályok, az egységes európai közbeszerzési dokumentum használata, valamint a kizáró okok igazolása során a Kr. 2-4. §, 6. §, 8. §, 10. §, valamint 12-16. § figyelembevételével kell eljárniuk. Ajánlatkérő felhívja a figyelmet a Kbt. 69. § (4); (11) és (11a) bekezdésére, valamint a Kbt. 74. § (1) bekezdésére. Ajánlatkérő felhívja a figyelmet az öntisztázás kapcsán a Kbt. 64. §-ára. SZ. A Kbt. 65. § (1) bekezdés c) pontja és az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X.30.) Korm r. (a továbbiakban: Ékr.) 21. § (1) bekezdése alapján az építőipari kivitelezési tevékenységet végző gazdasági szereplő vonatkozásában ajánlatkérő előírja az Étv. szerinti, építőipari kivitelezési tevékenységet végzők névjegyzékben szereplés követelményét, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában szereplés vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezés követelményét. Ajánlatkérő felhívja az ajánlattevők figyelmét, hogy a Magyarországon letelepedett gazdasági szereplő esetén az a nyilvántartásban szereplés tényét ajánlatkérő az építőipari kivitelezési tevékenységeget végzők névjegyzékének adatai alapján ellenőrzi. A nem Mo.-i. gazdasági szereplő esetén a 2014/24/EU európai parlamenti és tanácsi irányelv XI. mellékletében felsorolt nyilvántartások szerinti igazolást kell benyújtani. Alkalmatlan az ajánlattevő, amennyiben az építőipari kivitelezési tevékenységet végző gazdasági szereplő nem szerepel az épített környezet alakításáról és védelméről szóló 1997. évi LXXVIII. törvény szerinti, építőipari kivitelezési tevékenységet végzők névjegyzékében, illetve a külföldi gazdasági szereplők nem szerepelnek a letelepedés szerinti ország nyilvántartásában, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkezik. Ajánlatkérő felhívja a tisztelt ajánlattevők figyelmét, hogy a Kr. 2. § (1) bekezdés c) pontja és az (5) bekezdés rendelkezései alapján az alkalmassági követelmények előzetes igazolására elfogadja az érintett gazdasági szereplő egyszerű nyilatkozatát. Erre tekintettel Ajánlattevő az egységes európai közbeszerzési dokumentum IV. része „α”(alfa) szakaszát köteles kitölteni. Ajánlatkérő felhívja a figyelmet, hogy a csatolt mellékletekben további fontos információk találhatóak.